《谒金门》
宋代·袁去华

云障日。檐外雪销残滴。画阁红炉窗户窄。博山烟穗直。

酒入横波滟溢。羞得梅无颜色。乡有温柔元未识。更从何处觅。

作者简介：袁去华，字宣卿，江西奉新（一作豫章）人。生卒年均不详，约宋高宗绍兴末前后在世。绍兴十五年（公元一一四五年）进士。改官知石首县而卒。善为歌词，尝为张孝祥所称。去华著有适斋类稿八卷，词一卷，著有《适斋类稿》、《袁宣卿词》、《文献通考》传于世。存词90余首。